Sampah angkasa

Sampah angkasa, serpihan angkasa atau reja angkasa (space debris, space waste atau space junk) ialah sisa-sisa bahan buatan manusia terpakai yang ditinggalkan di angkasa lepas seperti satelit lama dan sisa bahagian roket yang tertanggal hasil penguraian, hakisan mahupun pelanggaran dengan objek lain, serpihan-serpihan yang berkecaian ini boleh kekal terapung berselerak dalam orbit Bumi atau boleh memasuki semula batasan atmosfera Bumi. Sebanyak hampir 20,000 objek buatan manusia yang cukup besar dijejaki berlegaran di orbit atas Bumi setakat Oktober 2019 termasuk 2,218 buah satelit yang masih beroperasi. 

Sisa-sisa reja ini sendirinya boleh mendatangkan bahaya kepada kapal angkasa yang lalu-lalang di mana sebarang pelanggaran boleh menyebabkan tercalar komponen panel suria dan alat optik seperti teleskop (yang tidak dapat diberikan perlindungan yang seeloknya atas sebab tertentu) malah jauh boleh objek angkasa itu sendiri musnah berkecai. Kadar kemungkinan pelanggaran reja-reja ini yang meninggi juga boleh menyebabkan orbit Bumi tidak boleh ditembusi sekiranya keadaan ini berterusan tanpa wujudnya pengurusan yang sesuai. Pengurusan serta pembersihan sisa-sisa ini ada digiatkan beberapa pihak yang menumpukan kepada hal ini.

 Ciri fizikal 
Objek sampah yang dikira dan dikenalpasti dari pengesanan radar ukuran meliputi julat dari sekecil 2 milimeter sehingga 10 melebihi 10 sentimeter."Orbital Debris FAQ: How much orbital debris is currently in Earth orbit?"  NASA, March 2012. Retrieved 31 January 2016 , lebih 128 juta sisa reja diukir lebih kecil dari 1 sm, kira-kira 900,000 kepingan sisa yang dalam julat antara 1–10 sm dan sekitar 34,000 kepingan bersaiz melebihi 10 sm yang dapat dianggarkan berada pada orbit ini.

 Ancaman bahaya 
 Kepada objek angkasa lain 
Hentaman serpihan kecil pada panel-panel suria boleh mewujudkan kepalan plasma yang boleh menjejaskan aliran elektrik kepada komponen elektronik panel.

Pada tahun 1978, Donald J. Kessler dari NASA mengusulkan suatu kebarangkalian yang berlaku di mana sisa sampah yang berlegaran menjadi semakin padat sehingga akan ada suatu pelanggaran akan menyebabkan pelanggaran berikutan akibat serpihan terhasil berkecaian yang semakin bertambah dan berturutan, fenomena ini kemudiannya diungkapkan sebagai sindrom Kessler.

 Kepada manusia 
Terdapat banyak kejadian penghentaman sisa angkasa yang mengena di Bumi setelah memasuki atmosferanya.
 1997: seorang perempuan di Oklahoma, Amerika Syarikat pernah ditimpa sisa besi berukuran 10 × 13 sm ditinggalkan dari suatu tangki perejang roket Delta II yang menghantar suatu satelit milik Tentera Udara Amerika Syarikat pada tahun sebelumnya.
 2002: seorang anak muda berusia 6 tahun di Shaanxi, China cedera di jari kaki dan kepala setelah dihempap seketul aluminium 80 × 50 sm dengan berat 10 kilogram dari sebuah satelit yang jatuh setelah mengena pokok kesemek tempat berehatnya.
 2006: Puing dari tabung helium bertekanan roket Falcon 6 menghentam di orbit bumi desa Lombang, Kabupaten Sumenep di Madura, Indonesia tidak lama selepas berlegar menghampiri pulau tersebut.
 2020: Sebatang paip berukuran 12 meter dari bahagian teras roket Changzheng-5B milik China menghempap di kampung Mahounou in Cote d'Ivoire tidak lama setelah memasuki atmosfera secara tidak dijangka melintasi pesisiran Atlantik barat Afrika.

Rujukan

Pautan luar
 Pengesan reja angkasa Sativew
 "Space: the final junkyard"  - filem dokumentari
 Ringkasan mengenai reja angkasa yang wujud setakat ini mengikut jenis dan laluan orbit
 Space Junk Infographic
Kategori: Penerbangan angkasa lepas